**Richárd Rapport** (1996-yil 25-martda tugʻilgan) – vengriyalik shaxmat grossmeysteri (hozirda Ruminiya vakili). Shaxmat vunderkindi, u 13 yosh, 11 oy va olti kunligida grossmeyster unvonini qoʻlga kiritib, Vengriya tarixidagi eng yosh grossmeysterga aylangan. Rapport 2017-yilda shaxmat boʻyicha Vengriya chempioni boʻlgan. 2022-yil may oyida esa dunyo reytingida beshinchi oʻringacha koʻtarilgan.

Bolaligi
--------

Rapport Vengriyaning Szombathely shahrida iqtisodchi Tamás Rapport va Erzsébet Mórocz oilasida tugʻilgan. U shaxmatni toʻrt yoshida otasidan oʻrgangan.

Titullari
---------

2006-yilda u 10 yoshgacha boʻlganlar oʻrtasidagi Yevropa chempionatida gʻolib chiqdi. Rapport 2009-yilda xalqaro shaxmat ustasiga aylandi. 2010-yil mart oyida Szentgotthárddagi Gotth’Art Kupa musobaqasida u grossmeyster unvoni uchun yakuniy norma va reyting talablarini bajardi. Rapport turnirda murabbiyi Aleksandr Beliavskiydan keyin ikkinchi oʻrinni egalladi. Shu tariqa Laxos Portish (XX asrning ikkinchi yarmidagi eng kuchli Sovet Ittifoqi fuqarosi boʻlmagan oʻyinchilaridan biri) bilan tenglashdi. 13 yosh, 11 oy va 6 kunligida u eng yosh vengriyalik grossmeysterga aylandi (avvalgi rekord jahon chempionligi uchun sobiq daʼvogar Péter Lekoga tegishli edi) va oʻsha paytda tarixdagi eng yosh beshinchi shaxmat grossmeysteriga aylandi.

Shaxmatdagi faoliyati
---------------------

### 2013-yil

May oyida Rapport Sigeman & Co shaxmat turnirida Nagel Short va Nils Grandelius bilan birgalikda tay-breykda gʻalaba qozonib, birinchi oʻrinni egalladi. U 4½/7 (+3−1=3) ball oldi.

Dekabr oyida Rapport tezkor shaxmat boʻyicha Yevropa chempionatida gʻolib chiqdi va blits shaxmat boʻyicha Yevropa chempionatida toʻrtinchi oʻrinni egalladi.

### 2016-yil

20–23-dekabr kunlari Rapport Xitoyning Yancheng shahrida boʻlib oʻtgan 17 yoshli xitoylik shaxmatchi Wei Yiga qarshi oʻyinda gʻalaba qozondi. Oʻsha paytda Rapport 2717 ball bilan 21 yoshgacha oʻsmirlar reytingida yetakchilikni qoʻlga olgan. Wei Yi esa 2707 ball bilan ikkinchi oʻrinda edi. Ular toʻrtta klassik oʻyindan iborat boʻlgan oʻyinda gʻalaba va ikkita durang qayd etishdi. Soʻngra ikkita blits oʻyinidan iborat tay-breykda bittadan gʻalaba qozonishdi.

### 2017-yil

2017-yil yanvar oyida Tata Steel Chess turnirida u Magnus Karlsenga qarshi birinchi oʻyinini oʻtkazdi. 33 yurishda oq donalarda gʻalaba qozondi.

2017-yil may oyida shaxmat boʻyicha Vengriya chempionatida gʻolib chiqdi.

### 2019-yil

Rapport shaxmat boʻyicha Jahon chempionatida AQSh vakili Sam Shanklandga qarshi bahsda gʻalaba qozondi.

### 2020-yil

Rapport 11-Danzhou turnirida gʻolib chiqdi. U magʻlubiyatga uchramagan yagona oʻyinchi boʻldi va GM Ding Lirendan yarim ochko oldinda yakunladi.

### 2022-yil

Rapport Serbiyaning Belgrad shahrida 2022-yilgi FIDE Grand Prix turnirining ikkinchi oʻyinida gʻalaba qozondi. Ushbu koʻrsatkich birinchi oʻyinda yarim finalga chiqish bilan birga Grand Prixda kuchli ikkilikka kirish va 2022-yilgi nomzodlar turniriga yoʻllanma olish uchun yetarli boʻldi va u 5½/14 ball bilan oxirgi oʻrinni egalladi.

### 2023-yil

Rapport Tata Steel Chess Tournament 2023 nomzodlaridan biri boʻlgan. U avvaliga shaxmat vunderkindi Nodirbek Abdusattorovga, keyinroq jahon chempioni Magnus Karlsenga yutqazib qoʻygan. Ammo hindistonlik grossmeyster Arjun Erigaisi va dunyo reytingida 2-raqamli shaxmatchi xitoylik grossmeyster Ding Lirenga qarshi bahsda gʻalabani qoʻlga kiritdi. Rapport turnirni 6½/13 ball bilan 14 ishtirokchi orasida 8-oʻrin bilan yakunladi.

Shaxsiy hayoti
--------------

U 18 yoshidan beri Serbiyaning Belgrad shahrida. Uning rafiqasi Yovana Vojinovich ayol grossmeyster. Ular 2016-yilda turmush qurishdi.

Manbalar
--------

1. ↑  „Transfers in 2022". *FIDE*.
2. ↑  „Richard Rapport Becomes Hungary's Youngest Grandmaster - Chessdom". *players.chessdom.com*. 22-yanvar 2021-yilda asl nusxadan arxivlandi. Qaraldi: 8-avgust 2017-yil.
3. ↑  Top 100 Players May 2022 – Archive, FIDE, March 2022
4. ↑  „ChessBase News | Richárd Rapport – grandmaster at thirteen". 9-avgust 2013-yilda asl nusxadan arxivlandi. Qaraldi: 13-may 2019-yil.
5. 1 2  „Who was the player of the year?" (en-US). *Chess News* (7-yanvar 2018-yil). Qaraldi: 7-yanvar 2018-yil.
6. ↑  „Richard Rapport Becomes Hungary’s Youngest Grandmaster". 28-iyul 2017-yilda asl nusxadan arxivlandi. Qaraldi: 12-sentyabr 2023-yil.
7. ↑  *Doggers, Peter.* „Rapport wins 21st Sigeman & Co on tiebreak".  ChessVibes (29-may 2013-yil). 8-iyun 2013-yilda asl nusxadan arxivlandi. Qaraldi: 29-may 2013-yil.
8. ↑  „Korobov & Rapport Winners at European Blitz & Rapid Ch".  Chess.com. Qaraldi: 2-aprel 2014-yil.
9. ↑  *Baldauf, Marco* „Wei Yi vs Richard Rapport: The Armageddon Decides".  ChessBase Chess News (24-dekabr 2016-yil). Qaraldi: 25-dekabr 2016-yil.
10. ↑  Zalakaroson Rapport Richárd nyerte a nyílt magyar bajnokságot
11. ↑  „Richard Rapport Wins 11th Danzhou Tournament".
12. ↑  „Richard Rapport is the winner of the second leg of the FIDE Grand Prix Series 2022". 13-iyun 2022-yilda asl nusxadan arxivlandi. Qaraldi: 12-sentyabr 2023-yil.
13. ↑  „Rapport and Nakamura qualify for the 2022 Candidates Tournament" (en). *worldchess.com*. 28-mart 2022-yilda asl nusxadan arxivlandi. Qaraldi: 30-mart 2022-yil.
14. 1 2  *Kovačević.* „Zbog velemajstorske ljubavi stanovnik našeg glavnog grada" (Serbian). *Politika* (4-yanvar 2018-yil).
15. ↑   BREAKING: Richard Rapport changes federation to Romania

Havolalar
---------

* Shaxsiy sahifasi FIDE saytida
* Partiya Chessgames.com saytida(ingl.)
* Interview with Hungary’s youngest Grandmaster, Richárd Rapport Wayback Machine saytida arxivlandi (2014-07-05).
* Richárd Rapport – a new star in chess